Ģeoloģiskais dabas piemineklis **Lustūzis**

MK 175. noteikumu piel. Nr. 47

**Detalizēts apraksts**

**Adrese**

Līgatnes novadā, Līgatnē, Gaujas Nacionālajā parkā.

Ģeogrāfiskās koordinātes E25° 02,550' un N57° 14,058', jeb x562929, y343949 LKS92 sistēmā.

**Ģeogrāfiskais novietojums**

Līgatnes senlejas nogāzē un blakus senlejai, Gaujavas zemienē.

**Ģeoloģiskie veidojumi**

Vidusdevona Frana stāva Gaujas svītas smilšakmens atsegumi ar vairāk kā 20 mākslīgi veidotiem pagrabiem.

**Izmēri**

Dabas pieminekļa platība 4,49 ha

**Debits**

-.

**Unikālās vērtības**

Ainaviska klints un senlejas nogāze ar mākslīgi veidotiem pagrabiem.

**Ainaviskuma raksturojums**

Krāšņs veidojums pilsētas centrā, ainavisks gan skatā no malas, gan virsotnes; kultūrvēsturiski vērtīgs.

**Stratigrāfija**

Vidusdevona Frana stāva Gaujas svīta.

**Uzbūve**

Smilšakmens klints izcilnis senlejas nogāzē – kā paliksnis asā senlejas līkumā. Vēsturiskas roces – pagrabi.

**Viela**

Sarkanīgs irdens smilšakmens.

**Procesi**

Šā brīža procesi dabas pieminekļa teritorijā nav ļoti aktīvi.

**Citas vērtības**

Kultūrvēsturiskas būves – pagrabi, kas izcirsti smilšakmenī.

**Stāvoklis**

Stāvoklis vērtējams kā labs teritorijas sakoptajā dienvidu daļā un kā viduvējs neapsaimniekotajā ziemeļu daļā, kur atrodas abi lielākie pagrabi.

**Bojājumi**

Daļējs piemēslojums un sabrukušas konstrukcijas pagrabos neapsaimniekotajā teritorijas daļā.

**Apdraudējumi**

Nav nopietnu apdraudējumu.

**Dabas aizsardzība**

Objekta teritorijā atrodas vairāki Eiropas nozīmes biotopi - smilšakmens atsegumi (8220) un netraucētas alas (8310). Lai gan alas ir mākslīgi veidotas kā pagrabi, tās pēc bioloģiskās daudzveidības nodrošināšanas kapacitātes neatšķiras no dabīgām alām.

**Apsaimniekošana**

Teritorijas dienvidu galā, blakus pilsētiņas centram ir izvērsta labiekārtojuma infrastruktūra – gājēju celiņi ar kapitālām margām, kāpnes un skatu platformas. Ir arī informācija, bet tā galvenokārt veltīta kultūrvēstures tematikai. Par teritorijas dabas vērtībām informācijas nav. Teritorijas ziemeļu daļa netiek apsaimniekota.

**Piezīmes**

**-**

**Novērtējumi**

Unikālās vērtības - 5

Ainaviskums - 5

Zinātniskais nozīmīgums:

Stratigrāfija - 3

Uzbūve - 4

Viela - 3

Procesi - 2

Citas vērtības - 5

Novērtējumu summa – 27

**Robežu izmaiņu pamatojums**

Salīdzinot ar iepriekšējo versiju teritorija pagarināta ziemeļu virzienā ietverot senlejas nogāzi ar smilšakmenī izcirstu kolektīvo pagrabu 20 m garumā. teritorija samazināta austrumu malā, kur neatrodas nozīmīgi ģeoloģiskie veidojumi un dienvidu malā izslēdzot apbūves teritorijas bez ģeoloģiskiem veidojumiem. Esošā dabas pieminekļa teritorija 4,48 ha praktiski nav mainījusies salīdzinot ar iepriekšējo 4,45 ha.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem devona stratigrāfijas un ģeomorfoloģijas pētījumiem, gan kultūrvēsturisko roču – pagrabu vietu, gan dzīvās dabas vērtību saglabāšanai, un kā ainaviski vērtīgu veidojumu kopumu, kas ir nozīmīgs kā tūrisma objekts.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.